Hierdie driejarige keuringsprogram is hoofsaaklik daarop gemik om goed ingeligte, kreatiewe en goed toegeruste teaterpraktisyns en navorsers op te lei wat sinvol binne die Suid-Afrikaanse konteks 'n bydrae kan lewer in die teaterbedryf en aanverwante terreine.
Om vir die BA (Drama- en Teaterstudie)-program in ag geneem te word, moet jy (1) 'n Voorgraadse Aansoek om Toelating tot die Universiteit invul en 'n aansoekfooi betaal, en (2) 'n Persoonlike Inligtingsdokument voltooi en dit terugbesorg aan die Universiteit voor die voorafgaande jaar van voorgenome studie.